ગુજરાત રાજ્યમાં છેલ્લાં અઢાર વર્ષથી ભાજપનું એકહથ્થુ શાસન છે. માર્ચ ૧૯૯૮માં કેશુભાઈ પટેલ બીજી વખત મુખ્યમંત્રી બન્યા ત્યારથી ભાજપનો ગઢ ગુજરાત માટે સુરક્ષિત રહ્યો છે. ઓક્ટોબર ર૦૦૧માં મુખ્યમંત્રી તરીકે નરેન્દ્ર મોદીની વરણી પછી તો ભાજપે ઉત્તરોત્તર પ્રગતિ કરી છે. ગુજરાતમાં નરેન્દ્ર મોદીના શાસનકાળમાં થયેલા વિકાસને મૉડૅલ રૂપ ગણાવીને એક સમયે ગુજરાત દેશમાં ગુજરાત મૉડલને અનુસરવાની તૈયારીઓ પણ થઈ હતી.